alexandrainst/scandi-wiki huggingface dataset:
Rowdy Gaines

Ambrose «Rowdy» Gaines IV (født 17. februar 1959 i Winter Haven i Florida) er en amerikansk tidligere svømmer. Gaines har tatt tre OL-gull og er medlem av både U.S. Olympic Hall of Fame og International Swimming Hall of Fame. Han er svømmekommentator for ESPN og NBC, og var bl.a. OL-kommentator for fjerde gang for svømmekonkurransene under Sommer-OL 2008 i Beijing.

Biografi 
Gaines ble født i Winter Haven i Florida. Som ungdom prøvde han flere forskjellige sporter, men ga opp disse til fordel for svømming da han begynte som elev ved Winter Haven High School. Han forbedret seg da kraftig og ble tilbudt et svømmestipend ved Auburn University. Ved Auburn ble han trent av tidligere trener ved Stanford University, Richard Quick, og ble femdobbel NCAA-mester.

I løpet av én fireårsperiode holdt Gaines fire verdensrekorder. Om ikke USA hadde boikottet Sommer-OL 1980 i Moskva, hadde trolig Gaines vært favoritt til å vinne flere medaljer. Etter å ha gått ut fra Auburn i 1981 var han overbevist om at han hadde mistet sin sjanse til å ta OL-medalje. Han sluttet med svømming og begynte ikke igjen før etter flere måneder da hans far oppmuntret ham til å fortsette. Gaines kvalifiserte seg til den amerikanske OL-uttakningen til Sommer-OL 1984, men tidene han svømte på var ikke spesielt imponerende og han var ikke forventet å ta medalje under mesterskapet som skulle holdes i Los Angeles. Det gjorde han likevel – han tok gull på 100 m fri og deltok på stafettlaget som tok gull på 4 x 100 m fri og 4 x 100 m medley.

I august 1991 ble Gaines midlertidig lammet av Guillain-Barrés syndrom. Etter to måneder ved sykehus opplevde han på overraskende vis å bli helt frisk igjen, mye takket være sin gode fysiske form som konkurransesvømmer. Han kom seg opp på verdenselitenivå igjen og i en alder av 35 år kvalifiserte han seg som eldste svømmer til OL-uttakningen til Sommer-OL 1996. Han bestemte seg dog for ikke å prøve å kvalifisere seg til lekene, men heller fortsette karrieren som svømmekommentator for NBC.

Gaines er bosatt i Lake Mary i Florida hvor han er direktør for Rodwy's Kidz, et veldedighetsprogram sponset av The Limu Company. Han har en kone, Judy, og fire døtre: Emily, Madison, Savanna og Isabelle.

Priser 
 International Swimming Hall of Fame
 U.S. Olympic Hall of Fame
 Alabama Sports Hall of Fame
 Florida Sports Hall of Fame
 McDonalds Spirit Award 1982
 NCAA Silver Anniversary Award 2007

Referanser

Eksterne lenker 
 
 Rowdy Gaines hos The Limu Company
 FINA: Rekorder fra langbanemesterskap for menn
 Gaines' Sports Illustrated 50th Anniversary-essay

Personer fra Polk County i Florida
Svømmere fra USA
Olympiske mestere for USA
Medaljevinnere under Sommer-OL 1984
Deltakere for USA under Sommer-OL 1984
Svømmere under Sommer-OL 1984
Årets svømmere i verden
Tidligere verdensrekordholdere i svømming
Svømmere under Panamerikanske leker 1979
Deltakere for USA under Panamerikanske leker 1979
Olympiske medaljevinnere i svømming
Deltakere for USA under VM i svømmesport 1982
Svømmere under Panamerikanske leker 1983
Deltakere for USA under Panamerikanske leker 1983
Knut Arnljot Braa

Knut Arnljot Braa (født 19. august 1962) er en norsk forfatter og reklamemann. Som forfatter bruker han navneformen Knut A. Braa. 

Braa er utdannet ingeniør og økonom. Han har var i 1996 medstifter av reklamebyrået Painthouse (senere oppkjøpt), og har siden arbeidet i reklamebransjen. 

Braa tjenestegjorde i to perioder i UNIFIL, FNs fredsbevarende styrke i Libanon, første periode fra juni 1982. Bare dager etter at Braas kontingent var på plass mellom frontene startet Israels invasjon av Libanon. I 2001 utga han den selvbiografiske dokumentarboken Den lange veien hjem, hvor han søkte å gi et realistisk bilde av norske FN-soldaters opplevelser i tjeneste, i tiden etterpå og senskader. I 2006 vant Braa en prinsipielt viktig rettssak mot Forsvarsdepartementet om erstatning til veteraner etter skader i tjeneste. 

I 2003 debuterte Braa som krimforfatter med Delete, den første i en serie med den tidligere etterretningsoffiseren Tom Falck i hovedrollen. Boken har handling knyttet til Midtøsten-konflikten. Braa mottok etter utgivelsen dødstrusler som ifølge ham selv ble sporet av Politiets sikkerhetstjeneste til en forbudt israelsk terrororganisasjon. I 2004 ga han ut Dreamland.com, en thriller om pedofili og internettkriminalitet. I Endgame (2008), Braas tredje thriller med hovedpersonen Tom Falck, var handlingen hentet fra Forsvarets spesialkommando. I Fastball (2009) stilte han spørsmålet: Hjalp vi morderne til makten på Balkan?
I boken Aftermath (oktober 2010), tok Braa for seg Orderud-saken og ga en alternativ løsning på drapene på Orderud gård og motivene for dem.

Bibliografi

Romaner 
 Den lange veien hjem – sakprosa (2001)
 Delete – kriminalroman (2003)
 Dreamland.com – kriminalroman (2004)
 Endgame – politisk thriller/kriminalroman (2008)
 Fastball – politisk thriller/kriminalroman (2009)
 Aftermath – politisk thriller/kriminalroman (2010)
 Den fjerde tjeneste – politisk thriller/kriminalroman (2012)
 Solefall – thriller (2015)

Andre publikasjoner 
 FN veteran advarer mot krigen i Afghanistan. (TV2-innslag 31. mars 2008)
  Hjalp vi forbryterne til makten (Kronikk i Dagbladet 5.11. 2008)
 Veteranene (Dagbladet 12.7. 2009)
 «De usynlige soldatene», kronikk i VG, papirutgaven, 16.09.2009
 «Forsvarets verveplakater, kronikk i VG, papirutgaven, 1.07.2010
 TV og radiointervju i NRK
 Minnenes terror – NRK faktor
 En meget sterk rus (Verdens Gang, papirutgave 12.10.10)
 E 14: En stat i staten (Kronikk i Dagbladet 10.02.11)

Eksterne lenker 
 Knut A. Braas hjemmeside

UNIFIL-personell
Norske sakprosaforfattere
Norske krimforfattere
Norske romanforfattere
Fødsler i 1962
Liste over Opplands fylkesmenn

Liste over Opplands fylkesmenn omfatter også amtmenn i Oplandenes amt fra dette amtet ble skilt ut fra Akershus stiftamt i 1757, og i Kristians amt fra 1781 – da Oplandenes amt ble delt i Kristians amt (Oppland) og Hedemarkens amt. Begrepene fylke og fylkesmann erstattet amt og amtmann 1. januar 1919.

Fylkesmannsembetet hadde sete i Lillehammer og opphørte ved årsskiftet 2018/2019 da embetet ble slått sammen med Fylkesmannen i Hedmark til Fylkesmannen i Innlandet som 1. januar 2021 endret navn til Statsforvalteren i Innlandet.

Referanser

Kilder 
 World statesmen, worldstatesmen.org
 Fylkesmannboka, regjeringen.no
 Digitalarkivet, digitalarkivet.no

Eksterne lenker 
 Fylkesmannen i Oppland

Oppland, fylkesmann i
Teorien om planlagt atferd

Teorien om planlagt atferd (Theory of Planned Behavior, TPB) er en sosialpsykologisk modell som forklarer forholdet mellom ulike overbevisninger og atferd. Teorien er en utvidelse av Icek Ajzen og Martin Fishbeins Teori om overveid handling (Theory of Reasoned Action, TRA) fra 1975. TPB hevder at et individs atferd i stor grad kan forklares gjennom fire komponenter: holdninger, subjektive normer, persipert atferdskontroll og intensjon. Teorien kan brukes innen flere områder og har vist seg å være spesielt nyttig til å forklare helserelaterte atferder

Litteratur 
 Taylor Shelly E: Health Psychology, 2006 McGraw-Hill. 6th edition.
 Arild Espnes. G & Smedslund. G 2001, Helse psykolog, Kapital 3, Helse atferd og helse atferds modeller.
 Edward. P. Sarafino : Health psychology, Biopsychosocial Interactions 6th. edition.

Se også 
 Health Action Process Approach
 Helseoppfatningsmodellen
 Den transteoretiske modellen
 Teorien om overveid handling
 Helsepsykologi

Referanser 

Helsepsykologi
Luonan

Luonan (kinesisk: 洛南县; pinyin: Luònán Xiàn ) er et fylke i byprefekturet Shangluo i den kinesiske provins Shaanxi. 1999 hadde det 440.675 innbyggere.

Kulturminner
Det paleolittiske Huashilang-funnstedet (Huashilang yizhi, 花石浪遗址) ble i 2001 oppført på Folkerepublikken Kinas liste over kulturminner.

Referanser

Eksterne lenker 
 Hjemmeside 
 Huashilang yizhi
 The Luonan Project 
 Shaanxi Luonan pendi Jiushiji didian qun fra Baidu Baike

 
Fylker i Shaanxi
Pingba

Pingba (kinesisk: 平坝县; pinyin:  Píngbà Xiàn) er et fylke i provinsen Guizhou i Folkerepublikken Kina. Det ligger i byprefekturet Anshun. 

I 1999 hadde fylket et folketall på  innbyggere.

Rundt 27% av befolkningen tilhører nasjonale minoriteter.

Kulturminner
Wulongtempelet på Tiantaifjellet (Tiantai shan Wulong si, 天台山伍龙寺) fra Mingdynastiets tid ble i 2001 oppført på Folkerepublikken Kinas liste over kulturminner.

Administrative enheter 
Fylket består av seks storkommuner og fire kommuner (hvorav to nasjonalitetskommuner):

Storkommunen Chengguan 城关镇
Storkommunen Baiyun 白云镇
Storkommunen Gaofeng 高峰镇
Storkommunen Tianlong 天龙镇
Storkommunen Xiayun 夏云镇
Storkommunen Machang 马场镇 
 
Kommunen Leping 乐平乡
Kommunen Qibo 齐伯乡 
Kommunen Shizi for hui- og miaofolkene 十字回族苗族乡 
Kommunen Yangchang for bouyei og miaofolkene 羊昌布依族苗族乡

Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

Referanser

Eksterne lenker 
 Hjemmeside 
 Informasjonsside 
 Tunbao -- Burgbewohner in Guizhou
 Infrastucture Construction of Tiantaishan Tianlong Castle Culture Tourism Zone 
 Pingba Tiantaishan Wulong si 
 Tiantaishan Wulong si 

Pingba
Hatfield and the North

Hatfield and the North var et eksperimentelt Canterburyband som eksisterte i perioden mellom 1972 og 1975 med enkelte konserttilbakekomster etter dette. Bandet bestod av tidligere medlemmer av Delivery med blant andre Phil Miller (gitar, fra Matching Mole), Steve Miller (keyboards), Pip Pyle (trommer, fra Gong) og Richard Sinclair (bassgitar og vokaler, fra Caravan). 

Denne besetningen spilte enkelte konserter mellom juni og september i 1972, men hvor Steve Miller etterhvert ble erstattet av Dave Sinclair (fra Matching Mole og Caravan) og tok navnet Hatfield and the North. Dave Sinclair forlot bandet i januar 1973 like etter en opptreden på fransk tv og programmet Rockenstock med Robert Wyatt på gjestevokal. Han ble så erstattet av Dave Stewart (fra Egg) før bandet gikk til innspilling av sin første utgivelse med samme navn som bandet og senere utgivelsen The Rotters' Club.

Etter disse utgivelsene gikk bandet i oppløsning, med resultat av at det ble dannet nye band. Dave Stewart grunnla National Health med Alan Gowen (fra Gilgamesh) og forble i bandet gjennom hele dens eksistens, mens Pip Pyle ble med som medlem i 1977 og med Richard Sinclair som studiomusiker ved noen anledninger. Miller, Stewart, Pyle og Sinclair arbeidetr også sammen i ulike kombinasjoner i andre musikkprosjekter.

Diskografi 
 1974 – Hatfield and the North (studio LP, Virgin)
 1975 – The Rotters' Club (studio LP, Virgin)
 1980 – Afters (studio LP, Virgin)
 1993 – Live 1990 (live CD, Demon)
 2005 – Hatwise Choice: Archive Recordings 1973-1975, Volume 1)
 2006 – Hattitude: Archive Recordings 1973-1975, Volume 2

Eksterne lenker 
 www.hatfieldandthenorth.co.uk – Uoffisiell fanside av bandet

Britiske rockegrupper
Progressive band
Band etablert i 1972
Opphør i 1975
Orkdal DPS

Orkdal DPS (Orkdal distrikspsykiatriske senter) er en avdeling under Divisjon Psykisk Helsevern i St. Olavs Hospital, Univeristetssykehuset i Trondheim, og ble organisatorisk etablert 1. januar 2003, med enheter på Orkanger i Orkdal kommune og Haltdalen i Holtålen kommune. Enheten i Haltdalen er nå nedlagt. 

Døgnseksjonen og poliklinikken i Orkdal flyttet inn i nye lokaler 15. oktober 2004 med 14 sengeplasser. Etter et års drift ble sengeplassene økt til 19 og senere til 20. Sengeplassene ble igjen redusert til 15 fra 01.01.2016 grunnet innsparinger. 

Orkdal DPS gir tilbud i 13 kommuner som er Orkdal, Skaun, Agdenes, Snillfjord, Hemne, Meldal, Hitra og Frøya, Røros, Holtålen, Midtre Gauldal, Oppdal og Rennebu. Pasienter utenfor disse kommunene kan søkes inn iht. rettigheter om fritt sykehusvalg. Behandlingstilbudet bygger på et nært samarbeid med helsetjenestene i kommunene.

Orkdal DPS består nå av en døgnseksjon med 15 sengeplasser, poliklinikk og et akutt ambulant team (AAT). Behandlerteamet består av overleger/leger og psykologer. Miljøpersonalet ved døgnseksjonen består av psykiatrisk sykepleiere, sykepleiere, vernepleiere, sosionom, fysioterapeut, ergoterapeut og hjelpepleiere.

Akutt ambulant team (AAT) bemannet med psykiater, psykologer og psykiatrisk sykepleier. Dette er en behandlergruppe med bred erfaring fra feltet. AAT er på nåværende tidspunkt tilgjengelig mellom kl. 08:00 og 20:00 mandag - fredag. Det planlegges en utvidelse fram i tid.

Det miljøterapeutiske behandlingstilbudet ved døgnseksjonen består av fysisk aktivitet, undervisning, kreativ gruppe og mindfulness samt miljøterapeutiske faktorer som sosialisering, ernæring/kosthold og hygiene.

Eksterne lenker 
St. Olavs Hospital

Helse- og sosialtjenester i Trøndelag
Norges helsevesen
Etableringer i 2003
Rolf Daniel Vikstøl

Rolf Daniel Vikstøl (født 22. februar 1989) er en norsk fotballspiller som spiller for den norske klubben Viking Fotballklubb. 

Han er primært venstreback. Hans kjennetegn er en tøff spillestil med knallharde taklinger. Derfor kallenavnet «RødeRolf». 

Det unge talentet kom til Starts juniorlag fra Våg. Han har tatt to gull med  i NM for juniorer.

Vikstøl ble tatt opp i Starts A-stall i 2008-sesongen, og fikk sine første kamper for laget samme år.

Den 14. mars 2018 signerte han en 2 års kontrakt med Viking Fotballklubb.

Meritter 
 Viking FK
 OBOS-ligaen: 2018
NM-cup: 2019

Referanser

Eksterne lenker 
 

Norske fotballspillere
Fotballspillere for Våg FK
Fotballspillere for Idrettsklubben Start
Fotballspillere for Viking FK
Fødsler i 1989
Srđan Radonjić

Srđan Radonjić (født 8. mai 1981) er en montenegrinsk fotballspiller

Radonjić er under kontrakt med den danske klubben Odense Boldklub, og var utleid til  ut 2008-sesongen, med opsjon på kjøp. Han skårte fem mål for Start som ikke benyttet seg av opsjonen.

Radonjić spiller spiss, og har landskamper for Montenegro. Han har tidligere blitt toppscorer i den serbiske ligaen for Partizan Beograd.

Referanser

Eksterne lenker 
 

Montenegrinske fotballspillere
Fotballspillere under Sommer-OL 2004
Deltakere for Serbia og Montenegro under Sommer-OL 2004
Fotballspillere for Odense BK
Fotballspillere for Idrettsklubben Start
Personer fra Podgorica
Gustaf Johnsson

Harald Gustaf Johnsson (født 7. mars 1890, død 1959) var en svensk sportsutøver og diplomat som deltok i de olympiske leker 1908 i London.

Johnsson ble olympisk mester i turn i OL 1908 i London. Han var med på det svenske laget som vant lagkonkurransen i mangekamp foran Norge. Det var åtte lag som deltok i lagkonkurransen i mangekamp, og hvert lag hadde mellom 16 og 40 turnere.

Johnsson studerte filosofi og jus ved Lunds universitet og tjenestegjorde senere i utenrikstjenesten, og var stasjonert bl.a. i Rio de Janeiro, Lisboa, Beirut, Kairo og Damaskus. Han døde i Washington.

OL-medaljer 
 1908  London -  Gull i turn, mangekamp lagkonkurranse  Sverige

Referanser

Eksterne lenker 
 

Svenske ambassadører
Ambassadører til Brasil
Ambassadører til Portugal
Ambassadører til Egypt
Ambassadører til Libanon
Ambassadører til Syria
Svenske turnere
Olympiske mestere for Sverige
Medaljevinnere under Sommer-OL 1908
Deltakere for Sverige under Sommer-OL 1908
Gymnaster under Sommer-OL 1908
Alumni fra Lunds universitet
Personer fra Malmö
Olympiske medaljevinnere i gymnastikk
Qingshui

Qingshui (kinesisk: 清水县; pinyin: Qīngshuǐ Xiàn) er et fylke i provinsen Gansu i Folkerepublikken Kina. Det ligger innen byprefekturet Tianshui.

I 1999 hadde fylket et folketall på  innbyggere.

Referanser

Eksterne lenker 
 Hjemmeside 

Qingshui
Xianju

Xianju (kinesisk: 仙居县; pinyin:  Xiānjū Xiàn) er et fylke i provinsen Zhejiang i Folkerepublikken Kina. Det er del av byprefekturet Taizhou.

I 1999 hadde fylket et folketall på  innbyggere.

Referanser 

Xianju
Yongxiu

Yongxiu (kinesisk: 永修县; pinyin:  Yǒngxiū Xiàn) er et fylke i provinsen Jiangxi i Folkerepublikken Kina. Det ligger innen byprefekturet Jiujiang.

I 1999 hadde fylket et folketall på  innbyggere.

Kulturminner 
Zhenru-tempelets pagodeskog (Zhenru si talin, 真如寺塔林) ble i 2006 tilføyd på Folkerepublikken Kinas liste over kulturminner.

Referanser

Eksterne lenker 
 Hjemmeside 

Yongxiu
Duchang

Duchang (kinesisk: 都昌县; pinyin:  Dūchāng Xiàn) er et fylke i provinsen Jiangxi i Folkerepublikken Kina. Det ligger innen byprefekturet Jiujiang.

I 1999 hadde fylket et folketall på  innbyggere.

Referanser

Eksterne lenker 
 Hjemmeside 

Duchang
Erwin Nestle

Erwin Nestle (født 22. mai 1883 i Münsingen i Württemberg i Tyskland, død 21. november 1972 i Ulm) var en protestantisk teolog og gammelfilolog.

Han fortsatte med det redaksjonsarbeide av Det nye testamente som hans far, Eberhard Nestle, hadde satt i gang i Ulm. Han utviklet i 13. utgave av Novum Testamentum Graece fra 1927 det som ble grunnlaget for det tekstapparat som skulle bli benyttet av ledende bibelforskere i ettertiden. 

Det verket som ble videreutviklet av Kurt Aland i Münster blir gjerne kalt Nestle eller Nestle-Aland.

Verker 
 Novum testamentum Graece post Eberhard et Erwin Nestle editione vicesima septima revisa communiter ed. Barbara Aland. .. Apparatum criticum novis curis elaboraverunt Barbara et Kurt Aland una cum Instituto Studiorum Textus Novi Testamenti Monasterii Westphaliae. Stuttgart, 2005 (ISBN 3-438-05115-X)

Referanser

Eksterne lenker 
 Utviklingen av Nestle

Tyske lutherske teologer
Personer fra Landkreis Reutlingen
Tyske filologer
Kurt Aland

Kurt Aland (født 28. mars 1915 i Steglitz ved Berlin i Tyskland, død 13. april 1994 i Münster i Westfalen) var en tysk protestantisk teolog og professor i nytestamentlig forskning og kirkehistorie. 

Han ledet i mange år Institut für neutestamentliche Textforschung i Münster, og var hovedredaktør for Nestle-Aland-utgaven av Novum Testamentum Graece (Det greske nytestamente). 

Han utgav også en sammenstilling av Luthersitater.

Verker  
 Kirchengeschichtliche Entwürfe. Alte Kirche – Reformation und Luthertum – Pietismus und Erweckungsbewegung, 1960;
 Bibel und Bibeltexte bei August Hermann Francke und Johann Albrecht Bengel. In: Pietismus und Bibel, (=AGP; 9), 1970, 89-147; 
 Der Text des Neuen Testaments. Einführung in die wissenschaftlichen Ausgaben sowie in Theorie und Praxis der modernen Textkritik (sammen med Barbara Aland), 1982, 1989; 
 Text und Textwert der griechischen Handschriften des Neuen Testaments, Bd. I-III (=Arbeiten zur neutestamentlichen Textforschung), 1987 ff.; 
 Bibelübersetzungen von Kurt Aland

Referanser

Eksterne lenker 
 

Tyske lutherske teologer
Personer fra Berlin
Steglitz-Zehlendorf
Fødsler i 1915
Dødsfall i 1994
Alfred Berg Kapitalforvaltning

Alfred Berg Kapitalforvaltning AS er en norsk kapitalforvalter som tilbyr fond og aktiv forvaltning for institusjonelle og private investorer. 

Selskapet tilbyr investeringer innen aksjefond, pengemarkedsfond, obligasjonsfond, kombinasjonsfond og alternative investeringer som hedgefond, eiendomsfond og infrastrukturfond.

Gjenoppstandelsen av Alfred Berg 
Et konsortium bestående av Fortis Bank, Royal Bank of Scotland og Banco Santander kjøpte opp ABN AMRO Bank i 2007, ett oppkjøp som er verdens største innenfor den internasjonale finansbransjen. Som del av denne prosessen ble kapitalforvaltningsselskapene Fortis Investments og ABN AMRO Asset Management fusjonert. Under integrasjonen av disse to selskapene ble det bestemt å skille ut hele ABN AMROs nordiske kapitalforvaltningsvirksomhet i ett selskap og igjen ta i bruk det tidligere firmanavnet Alfred Berg. Formålet var å styrke satsingen på lokale nordiske produkter til nordiske kunder.

Milepæler for Alfred Berg

Referanser

Norske fondsforvaltere
Svenske selskaper
Selskaper etablert i 1863
1863 i Sverige
Klaus

Klaus og Claus er opprinnelige tyske kortformer av mannsnavnet Nicolaus, som er en latinsk form av det greske navnet Nikolaos, dannet av nike, «seier», og laós, «folk».

Utbredelse
Claus var, sammen med andre former av navnet, blant de ti vanligste mannsnavnene i Tyskland i senmiddelalderen. I Tyskland var også Klaus og Claus populært navn på guttebarn født i perioden ca. 1920–1970.

|}

Kjente personer med navnet
Personene i listen er ordnet kronologisk etter fødselsår.
 Claus Sluter (ca. 1345 – ca. 1405), nederlandsk billedhugger
 Claus Pavels Riis (1826–1886), norsk forfatter
 Klaus Rifbjerg (f. 1931), dansk forfatter, journalist, kritiker og forlagsmann
 Claus Krag (f. 1943), norsk historieprofessor
 Klaus Nomi (1944–1983), tysk kontratenor
 Klaus Hagerup (f. 1946), norsk forfatter, skuespiller og regissør
 Klaus Løkholm Bergli (f. 1976), norsk skuespiller
 Klaus Høiland, norsk biologiprofessor
 Claus Beck-Nielsen, dansk forfatter

Klaus som etternavn
 Václav Klaus (f. 1941), tsjekkisk økonom og politiker

Annen bruk av navnet
 Santa Claus, det engelske navnet på julenissen

Referanser

Eksterne lenker 
 

Mannsnavn

da:Klaus
de:Klaus (Vorname)
sv:Klaus (namn)
Eivind Aadland

Eivind Aadland (født 19. september 1956) er en norsk dirigent og fiolinist. Han var sjefdirigent for Trondheim Symfoniorkester fra 2003 til 2010. 

I 2003 ble Aadland tildelt Sibeliusprisen, i forbindelse med at Sibeliusselskapet i Norges 10-årsjubileum. 
Aadland har en fortid som fiolinist med solistoppgaver i mange europeiske land.

Eksterne lenker 
 NRK-notis: Sibeliusprisen til Aadland

Norske dirigenter
Norske fiolinister
Fødsler i 1956
Église du Christ au Congo

Église du Christ au Congo (ECC) (Kristi kirke i Kongo), er en sammenslutning av 62 protestantiske kirkesamfunn i Den demokratiske republikken Kongo. Den blir ofte bare omtalt som Den protestantiske kirke, da den forener de aller fleste protestantene i landet. 

ECC fungerer som en sentral administrasjon og et åndelig forum for de mange protestantiske kirkene i landet. Den ledes av en nasjonal synode og et landsstyre. Et nasjonalt sekretariat gjør det praktiske arbeidet. Selv om ECC sies å være en del av «den ene, hellige, verdensomspennende og apostoliske kirke», er den også tydelig på å ta vare på ulikhetenes enhet, som den ser på som det eneste felles system i Bibelen, urkirken og afrikanske tradisjoner.

Ledelse
Église du Christ au Congo blir ledet av en valgt president og to valgte visepresidenter. Presidenten har rang som biskop og leder av den katedralen i Kinshasa som kalles «Cathédrale du Centenaire Protestant au Congo». Den fungerer som hovedkirke for ECC. Nåværende president er Pierre Marini Bodho; visepresident er Bulambo Lembelembe Josué.

Avdelinger
Unionen har underavdelinger for teologi, evangelisering, misjon, utdanning, kvinner og familie, diakoni, helse og prestetjeneste i hær og politi.

Eksterne lenker
 Église du Christ au Congo

Kristne samfunn
Ivy Matsepe-Casaburri

Ivy Matsepe-Casaburri (født 18. september 1937 i Kroonstad i Sør-Afrika, død 6. april 2009 i Pretoria) var en sørafrikansk politiker. 

Hun virket som lærer inntil hun flyktet i eksil fra Sør-Afrika til Swaziland, Zambia, USA og  Namibia. I 1990 vendte hun tilbake til Sør-Afrika. Under oppholdet i USA tok hun doktorgrad i sosiologi ved Rutgers University.

Fra 1993 til 1996 var hun leder for det sørafrikanske kringkastingsselskap; hun var både den første kvinne og den første svarte i denne stillingen. Hun tilhører African National Congress (ANC) og var fra 18. derember 1996 til 15. juni 1999 statsminister for provinsen Fristaten.  1999 ble hun minister for telekommunikasjon.

Den 25. september 2008 fungerte hun – etter Thabo Mbekis avgang og før valget av Kgalema Motlanthe – president for Sør-Afrika i om lag en halv dag.

Referanser

Eksterne lenker 
 Who is Who in Südafrika

Personer etter føde- eller oppvekststed i Sør-Afrika
Fødsler i 1937
Dødsfall i 2009
Prosess

Prosess betyr omdanning, utvikling, forløp og kan referere til:
 prosess (jus)
 prosess (kjemisk)
 prosess (informatikk)

Flere bøker har tittelen Prosessen:
 Prosessen av Kafka
 Prosessen av Gerd-Liv Valla

Prosesser